VLADA REPUBLIKE HRVATSKE

Sukladno članku 10. stavku 5. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško („Narodne novine“, broj 107/2007 i 21/2022), Vlada Republike Hrvatske je na sjednici održanoj \_\_\_\_\_\_\_\_\_\_\_ 2022. godine donijela

UREDBU

O IZNOSU, ROKU I NAČINU UPLATE SREDSTAVA ZA FINANCIRANJE RAZGRADNJE I ZBRINJAVANJA RADIOAKTIVNOG OTPADA I ISTROŠENOGA NUKLEARNOG GORIVA NUKLEARNE ELEKTRANE KRŠKO

Članak 1.

Ovom Uredbom propisuje se iznos, rok i način uplate sredstava za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (u daljnjem tekstu: sredstva), sukladno članku 10. stavku 1. podstavku 1. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško („Narodne novine“, broj 107/2007 i 21/2022).

Članak 2.

Sukladno Trećoj reviziji Programa razgradnje Nuklearne elektrane Krško i Programu odlaganja radioaktivnog otpada i istrošenoga nuklearnog goriva (u daljnjem tekstu: Program razgradnje i odlaganja), koja je potvrđena od strane Međudržavnog povjerenstva 14. srpnja 2020. godine, sredstva se uplaćuju u iznosu od 9.760.000,00 EUR-a godišnje.

Članak 3.

Sredstva iz članka 2. stavka 1. ove Uredbe uplaćuju se na račun Fonda za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško (u daljnjem tekstu: Fond), IBAN HR2723900011300004346, otvoren kod Hrvatske poštanske banke d.d., Zagreb.

Članak 4.

Sredstva se uplaćuju na račun Fonda do prestanka rada Nuklearne elektrane Krško sukladno Ugovoru između Vlade Republike Hrvatske i Vlade Republike Slovenije o uređenju statusnih i drugih pravnih odnosa vezanih uz ulaganje, iskorištavanje i razgradnju Nuklearne elektrane Krško („Narodne novine – Međunarodni ugovori“, broj 9/2002), odnosno dok se ne ostvari planirani iznos sredstava utvrđen Programom razgradnje i odlaganja.

Članak 5.

Obveznik uplate sredstava na račun Fonda je Hrvatska elektroprivreda d.d.

Članak 6.

(1) Obvezu uplate sredstava u iznosu utvrđenom u članku 2. stavku 1. ove Uredbe, Hrvatska elektroprivreda d.d. ispunjavat će u četiri tromjesečne rate godišnje, svaku u iznosu od 2.440.000 EUR-a.

(2) Tromjesečne rate iz stavka 1. ovoga članka, Hrvatska elektroprivreda d.d. dužna je uplatiti najkasnije do kraja ožujka, lipnja, rujna i prosinca tekuće godine.

Članak 7.

(1) Iznos koji je Hrvatska elektroprivreda d.d. preplatila u razdoblju od 14. srpnja 2020. godine pa do početka stupanja na snagu ove Uredbe, uzet će se u obzir pri određivanju visine budućih uplata, na način da će se svaka od deset sljedećih rata iz članka 6. stavka 1. ove Uredbe umanjiti za iznos od 1.122.500 EUR-a.

(2) Umanjenje se počinje obračunavati od rate za prvo tromjesečje 2023. godine.

Članak 8.

Danom stupanja na snagu ove Uredbe prestaje važiti Uredba o iznosu, roku i načinu uplate sredstava za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško („Narodne novine“, broj 155/2008).

Članak 9.

Ova Uredba objavljuje se u „Narodnim novinama“, a stupa na snagu 1. siječnja 2023. godine.

**OBRAZLOŽENJE**

**uz [Uredbu o iznosu, roku i načinu uplate sredstava za financiranje razgradnje i zbrinjavanja radioaktivnog otpada i istrošenoga nuklearnog goriva](http://narodne-novine.nn.hr/clanci/sluzbeni/379694.html%22%20%5Ct%20%22_blank)**

**[Nuklearne elektrane Krško](http://narodne-novine.nn.hr/clanci/sluzbeni/379694.html%22%20%5Ct%20%22_blank)**

## [Uredba o iznosu, roku i načinu uplate sredstava za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško](http://narodne-novine.nn.hr/clanci/sluzbeni/379694.html) donosi se sukladno članku 10. stavku 5. Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško („Narodne novine“, broj 107/2007 i 21/2022) te članka 2. stavka 2. Uredbe o iznosu, roku i načinu uplate sredstava za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško („Narodne novine“, broj 155/2008).

## Važećom [Uredbom o iznosu, roku i načinu uplate sredstava za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško („Narodne novine“, broj 155/2008)](http://narodne-novine.nn.hr/clanci/sluzbeni/379694.html) (u daljem tekstu Uredba) koju je Vlada Republike Hrvatske donijela sukladno gore navedenom Zakonu o Fondu, kao i članku 52. tadašnjeg Zakona o radiološkoj i nuklearnoj sigurnosti, određen je iznos, rok i način uplate sredstava za financiranje razgradnje i zbrinjavanja radioaktivnog otpada i istrošenog nuklearnog goriva Nuklearne elektrane Krško, a obzirom na Prvu reviziju Programa razgradnje Nuklearne elektrane Krško i odlaganja radioaktivnog otpada i istrošenoga nuklearnog goriva (u daljem tekstu: Program). Tadašnji Program odredio je da se godišnje uplaćuje iznos od 14.250.000,00 EUR-a, u protuvrijednosti u kunama, prema srednjem tečaju Hrvatske narodne banke na dan uplate.

## Važeća Uredba u članku 2, stavak 2. predviđa da iznos sredstava koji se uplaćuje može biti izmijenjen u skladu s revizijom Programa razgradnje i odlaganja potvrđenom od strane Međudržavnog povjerenstva.

## Međudržavno povjerenstvo je na svojoj 14. sjednici održanoj 14. srpnja 2020. godine prihvatilo Treću reviziju Programa u kojem je sada određeno da HEP d.d. treba uplaćivati iznos od 9.760.000,00 EUR-a godišnje.

## Sukladno navedenom, predlaže se donošenje nove [Uredbe o iznosu, roku i načinu uplate sredstava za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško](http://narodne-novine.nn.hr/clanci/sluzbeni/379694.html) radi usklađivanja iznosa uplate sredstava kako je i predviđeno Trećom revizijom Programa razgradnje Nuklearne elektrane Krško i Programa odlaganja radioaktivnog otpada i istrošenoga nuklearnog goriva. Također, u veljači 2022. godine na snagu su stupili novi Zakon o izmjenama i dopunama Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško kao i Zakon o izmjenama i dopunama Zakona o radiološkoj i nuklearnoj sigurnosti. Izmjenama navedena dva zakona je određeno da se navedena Uredba izrađuje sukladno članku 8. Zakona o izmjenama i dopunama Zakona o Fondu za financiranje razgradnje i zbrinjavanja radioaktivnog otpada i istrošenoga nuklearnog goriva Nuklearne elektrane Krško, kojim se mijenja članak 10. Zakona o Fondu, a ne više člankom 52. Zakona o radiološkoj i nuklearnoj sigurnosti, sukladno čemu se donosi nova Uredba te ukida stara Uredba.

## S obzirom na to da je visina uplate u Fond, potvrđena odlukom Međudržavnog povjerenstva od 14. srpnja 2020. godine, smanjena u odnosu na dosadašnju visinu uplate za 4.490.000 EUR godišnje, a planirano stupanje na snagu nove Uredbe je 1. siječnja 2023. godine, te imajući u vidu da je Hrvatska elektroprivreda nastavila plaćati viši iznos, Hrvatska elektroprivreda je uplatom 10 rata, na temelju trenutno važeće Uredbe i nakon donošenja nove revizije, preplatila svoju obavezu za 11.225.000 EUR. Uvažavajući navedeno, člankom 7. stavkom 1. predviđeno je da se navedeni preplaćeni iznos uzme u obzir te da se prvih 10 redovnih tromjesečnih rata koje će Hrvatska elektroprivreda uplaćivati temeljem nove Uredbe umanjuju za 1.122.500 EUR, počevši od rate za prvo tromjesečje 2023. godine.